МАСТЕР НАСТАВА ЛИТУРГИЈСКО БОГОСЛОВЉЕ

КУРС: ЛИТУРГИЈСКО БОГОСЛОВЉЕ СТАРЦА ЕМИЛИЈАНА СИМОНОПЕТРИТА

**Прва обавеза:** Курс из Литургијског богословља обухвата анализу литургијског богословља Старца Емилијана Симонопетрита на основу његових дела:

1. Печат истинити
2. Благодатни Пут
3. Путеви живота Старца Емилијана, Призрен, 2019. ( Само ова књига није жичко издање)
4. Степени духовног живота: од пада до вечности
5. Живот у Духу
6. Богослужење – Ишчекивање и виђење Бога
7. Радујмо се Господу – Тумачење псалама
8. Празничне мистагошке беседе
9. Трезвеноумни живот и правила подвижничког живота
10. Слово о трезвеноумљу
11. Тумачење подвижничких поука Аве Исаије

Осим књиге наведене под редним бројем 2, све су остале књиге издања Манастира Жиче, а пошто имају више издања нисам навео године издавања – које год издање да нађете, читајте га!

Које ће се књиге читати током курса, којим ритмом и на који ће начин бити анализиране биће објашњено на првом часу курса.

Редовно похађање наставе и читање одређених књига и активна анализа прочитаног на часовима директно утичу на оцену коју студент може да добије на испиту.

**Друга обавеза:** Написати семинарски рад на задату тему. Теме ће бити такве да обухватају све или више књига које ћемо заједно прорађивати и захтеваће интегрисање једног дела закључака до којих ћемо доћи на дискусијама.

Научни апарат за израду рада треба да буде исти као у радовима који се предају за часопис Богословље:

<https://bfspc.bg.ac.rs/wp-content/uploads/pdf/documents/bogoslovlje/Bogoslovlje-Uputstvo_za_citiranje.docx>

Процес истраживања и писања, методе рада и сл. Можете утврдити или научити и на овом линку <https://karijera.futura.edu.rs/doc/parlament/Kako%20se%20pise%20-%20Umberto%20Eko.pdf>

Сва додатна питања можете поставити усмено на часу.

**Трећа обавеза:** Полагање испита у писменој форми на основу литературе коју смо обрадили на часу са закључцима до којих смо заједно дошли.